समाजवादी पार्टी, उत्तर प्रदेश
19, विक्रमादित्य मार्ग, लखनऊ
        प्रकाशन/प्रसारण हेतु-    दिनांकः12.01.2025
    समाजवादी पार्टी के मिल्कीपुर विधानसभा क्षेत्र से प्रत्याशी श्री अजीत प्रसाद के समर्थन में आज पूर्व मंत्री श्री आनन्द सेन के मिल्कीपुर विधानसभा क्षेत्र के भिटारी स्थित आवास पर जनसभा का आयोजन हुआ। कार्यक्रम के आयोजक पूर्व मंत्री श्री आनन्द सेन रहे। अध्यक्षता चौधरी महेन्द्र सिंह एवं संचालन सुरेश इंसान ने किया। कार्यक्रम में सर्वप्रथम स्वर्गीय बाबू मित्र सेन यादव की समाधि पर सांसद श्री अवधेश प्रसाद, पूर्व मंत्री श्री आनन्द सेन, श्री तेज नारायण पाण्डेय, सपा जिलाध्यक्ष श्री पारस नाथ यादव, प्रत्याशी श्री अजीत प्रसाद, वरिष्ठ नेता श्री राम कुमार अवस्थी, डॉ. माखन लाल यादव, विधानसभा अध्यक्ष श्री पृथ्वीराज यादव, जिला पंचायत सदस्य लाल यादव, प्रमुख अंकुर सेन यादव, सिराज अहमद, जयसिंह यादव, सुरेन्द्र यादव, रामजीपाल, राम तेज ब्लाक अध्यक्ष समेत अन्य नेताओं ने पुष्पांजलि अर्पित की।
    इस अवसर पर सांसद श्री अवधेश प्रसाद ने बाबू मित्र सेन यादव को यादव करते हुए कहा कि बाबू जी ने हमेशा गरीबों, मजलूमों, पिछड़ों, दलितों, अल्पसंख्यकों, किसानों की लड़ाई लड़ी। उनके बताये रास्ते पर चलकर हम समाजवादी लोग उनके सपनों को पूरा करने का काम करेंगे। मिल्कीपुर विधानसभा का चुनाव समाजवादी पार्टी के सभी लोग मिलजुलकर लड़ेंगे और भारतीय जनता पार्टी को परास्त करेंगे। श्री अखिलेश यादव जी के हाथों को मजबूत करेंगे। 2027 के विधानसभा चुनाव में समाजवादी पार्टी की सरकार बनाई जाएगी।
    पूर्व मंत्री श्री आनन्द सेन ने कहा कि स्वर्गीय बाबू जी के साथ मैं, मेरा परिवार, सभी साथियों ने हमेशा जुल्म ज्यादती का विरोध किया और आगे भी करते रहेंगे। स्वर्गीय बाबू जी ने हमेशा मिल्कीपुर के साथियों के बल पर यहां के आताताई लोगों को परास्त किया। उनके बताये रास्ते पर चलकर मिल्कीपुर का चुनाव श्री अजीत प्रसाद को भारी बहुमत से जिताकर 2027 की सरकार बनाने का रास्ता प्रशस्त किया जाएगा। सभी जुल्म ज्यादती का मुंहतोड़ जवाब सपा के साथी देंगे। अजीत प्रसाद को जिताकर भाजपा के मंसूबों पर पानी फेरेंगे।
    पूर्व मंत्री तेज नारायण पाण्डेय पवन पाण्डेय ने कहा कि मिल्कीपुर के लोगों का एक शानदार संघर्षों का इतिहास रहा है। पूरे जनपद व प्रदेश में स्वर्गीय बाबू जी के संघर्षों को आज भी याद किया जाता है। उन्होंने श्री अजीत प्रसाद को भारी मतों से जिताने की अपील की।
    कार्यक्रम में मुख्य रूप से सर्वश्री महेश शर्मा, शब्बीर अली, लालदेव चौरसिया, हरिवंश सिंह, रामजीपाल, राम तेज यादव, आनन्द सिंह, सुरेन्द्र यादव, आकिब खां, शिव बालक यादव, यदु नाथ यादव, अनिल विश्वकर्मा, उदयराज यादव, सिराज अहमद, इन्द्रसेन पप्पू, रामधीरज यादव, संत राम यादव, अमजद अली, रामसिंह, शिवकुमार यादव, हरिनाथ यादव, लाल बहादुर यादव, प्रेमनाथ तिवारी, सुनीता कोरी, गोविन्द यादव, श्याम यादव, अवधेश, राम लहू, सोएब खां, विजय बहादुर वर्मा, सुरेश रावत, राकेश चौरसिया आदि लोग शामिल रहे।        
      (राजेन्द्र चौधरी)
        मुख्य प्रवक्ता